દેશમાં કોરોના કેસ વધી રહ્યા છે અને રસીના ડોઝની તંગી હોવાના સમાચાર પણ મળી રહ્યા છે

દિલ્હીના સીમાડે આવેલા ગાઝિયાબાદમાં રહેતા સમાજશાસ્ત્રી ડૉ. કુમાર કહે છે, "મેં આસપાસની ત્રણ ખાનગી હૉસ્પિટલમાં તપાસ કરી. બધેથી મને જવાબ મળ્યો કે રસીના ડોઝ ખલાસ થઈ ગયા છે."

આમાંની એક હૉસ્પિટલમાં 50 બેડ છે. 

"અમારી પાસે વૅક્સિનનો ઝીરો ડોઝ છે અને તેથી અમે રસી લેવા માગતા લોકોની નોંધણી કરતાં નથી. લોકો અહીં આવીને પછી ઝઘડા કરે છે," એમ હૉસ્પિટલના એક કર્મચારીએ જણાવ્યું. 

બીજી એક હૉસ્પિટલમાં ડૉ. કુમારે બુકિંગ કરાવવાની કોશિશ કરી, પરંતુ ત્યાંથીય જવાબ મળ્યો કે બુધવારથી ડોઝ ખલાસ થઈ ગયા છે. ત્યાંના એક કર્મચારીએ કહ્યું, "લોકોને પરત મોકલવા સિવાય અમારી પાસે કોઈ વિકલ્પ નથી."

ભારતમાં વધારે ઘાતક એવી કોરોના વાઇરસની બીજી લહેર આવી છે અને રોજના ચેપની સંખ્યા એપ્રિલના બીજા અઠવાડિયાના અંતે દોઢ લાખના આંકડાને પાર કરી ગઈ છે. તેની સામે વૅક્સિનેશનનું કામ ગતિ પકડી રહ્યું નથી.

અડધો ડઝન જેટલાં રાજ્યોએ કહ્યું કે તેમને ત્યાં રસીની અછત છે. જોકે કેન્દ્ર સરકાર કહી રહી છે કે પૂરતા પ્રમાણમાં ડૉઝનો જથ્થો ઉપલબ્ધ છે.

વધતા કેસ વચ્ચે રસીની અછતની ફર... બીજા 4000 અક્ષરો માટે લેખ ચાલુ રાખો:
િયાદ

દેશમાં કોરોના વાઇરસની રસીની અછતને લઈને કેન્દ્રીય ગૃહમંત્રી અમિત શાહે સ્પષ્ટતા કરી કે વૅક્સિનની કમીની વાત સાચી નથી

દેશમાં નવા આવતા કેસમાં અડધાથી વધારે ધરાવતા રાજ્ય મહારાષ્ટ્રમાં રસીકરણનું કાર્ય અટકી પડે તેવી સ્થિતિ ઊભી થઈ છે.

મહારાષ્ટ્ર સરકારનો દાવો છે કે આ અઠવાડિયામાં મહારાષ્ટ્રને આપેલા ડોઝની સંખ્યા બહુ ઓછી છે.

તો મુંબઈમાં ઘણા રસીકરણ કેન્દ્રોને બંધ કરી દેવા પડ્યા છે, જ્યારે કોલ્હાપુર, સાંગલી અને સતારા જિલ્લાઓમાં પણ રસીકરણ અટકી પડ્યું છે. 

તો પંજાબના મુખ્ય મંત્રીએ શનિવારે કહ્યું કે પંજાબમાં કોવિડ-19ની રસીનો જથ્થો પાંચ દિવસ સુધી ચાલશે.

સમાચાર એજન્સી પીટીઆઈ અનુસાર, તેઓએ કહ્યું કે રાજ્યમાં એક દિવસમાં 85 હજારથી 90 હજાર લોકોનું રસીકરણ કરી રહ્યા છીએ. અને એ રીતે પંજાબમાં 5.7 લાખ રસીનો ડોઝનો હાલનો જથ્થો પાંચ દિવસમાં ખતમ થઈ જશે.

તો દેશમાં કોરોના વાઇરસની રસીની અછતને લઈને કેન્દ્રીય ગૃહમંત્રી અમિત શાહે સ્પષ્ટતા કરી કે વૅક્સિનની કમીની વાત સાચી નથી.

દરમિયાન કેન્દ્રીય સ્વાસ્થ્યમંત્રી ડૉ. હર્ષવર્ધને કોરોનાની સ્થિતિને લઈને ગ્રૂપ ઑફ મિનિસ્ટર્સ સાથે હાઈલેવલની મિટિંગ કરી હતી.

ચીન : ‘વન ચાઇલ્ડ’ પૉલિસીએ દેશમાં હવે કેવી સમસ્યા સર્જી છે?

કેન્દ્ર સરકારનું કહેવું છે કે દેશમાં અમેરિકા અને બ્રિટન કરતા પણ ઝડપથી રસીકરણ થયું છે અને અત્યાર સુધી 10 કરોડથી વધારે લોકોને રસી અપાઈ ગઈ છે. 

કેન્દ્રના આરોગ્યમંત્રી હર્ષ વર્ધન કહે છે કે રસીની અછત હોવાના "આક્ષેપો પાયાવિહોણા" છે. 

તેમણે દાવો કર્યો કે 4 કરોડથી વધુ "ડોઝ તૈયાર છે અથવા ડિલિવર થવાની તૈયારીમાં છે." 

તેમણે રાજ્યો પર આક્ષેપ મૂક્યો કે "તે લોકો રસીકરણ કરવામાં અક્ષમ નીવડ્યા છે એટલે આવી રીતે આક્ષેપો કરીને ધ્યાન બીજે વાળવા માગે છે." 

હર્ષ વર્ધને કહ્યું કે જે રાજ્યો અછતનો દાવો કરે છે, તેમણે પોતાના અગ્રહરોળના આરોગ્ય કર્મચારીઓને પણ રસી આપવાનું કામ પૂર્ણ કર્યું નથી.

આ વાત તદ્દન સાચી ના હોય તેવું બની શકે. કેટલાંક રાજ્યોએ ઝડપથી રસીકરણ કર્યું તેવાં રાજ્યોમાં અછત હોવાની વાત વાસ્તવિક છે, એમ ઓબ્ઝર્વર રિસર્ચ ફાઉન્ડેશનના ઉમ્મેન સી. કુરિયન જણાવે છે. 

તેમના જણાવ્યા અનુસાર અછત ઊભી થવાનું એક કારણ એ પણ હોઈ શકે કે "ભારતના વૅક્સિન ઉત્પાદકોની ઉત્પાદનક્ષમતાનો દાવો અને છેલ્લા ચાર મહિનામાં ખરેખર તૈયાર થયેલા ડોઝ વચ્ચે મેળ ના બેસતો હોય તેવું બને."

વિશ્વમાં રસીકરણની ઝુંબેશ 16 જાન્યુઆરીએ શરૂ થઈ

ભારતમાં...